डॉ. सुब्रम्हण्यम चंद्रशेखर के दिल में काफी दिनों से यह तमन्ना थी की मैं शिकागो विश्वविद्यालय में शोध कार्य करूं. उनका यह अरमान पूरा हुआ और उन्होंने उस विद्यालय के नाम अपना पूरा जीवन लिख दिया. अमेरिका के प्रख्यात खगोलविद डॉक्टर ओटो स्ट्रुवे ने उन्हें एक दिन भाषण देने के लिए आमंत्रित किया. चंद्रशेखर ने येर्क-वेधशाला में भाषण देकर अपनी असाधारण प्रतिभा का परिचय दिया. उसके बाद उन्हें उसी वेधशाला में प्राध्यापक की नौकरी मिल गई. तब से लेकर आजीवन वे उसी विश्वविद्यालय को अपनी सेवाएं प्रदान करते रहे. चंद्रशेखर का शोध कार्य तारों की रचना और उनके भौतिक गुणों से संबंधित है. चंद्रशेखर के शोध के अनुसार तारे लगभग 8 सोलर भार तक पहुंचकर अपना वजन कम करने लगते हैं. एक निश्चित सीमा तक पहुंचकर भार गिरने का सिलसिला रुक जाता है.